Document ID: 32006D0769

32006D0769
L 312/47
SLUŽBENI LIST EUROPSKE UNIJE
31.10.2006.
ODLUKA KOMISIJE
od 31. listopada 2006.
o utvrđivanju popisa regija i područja prihvatljivih za financiranje iz Europskog fonda za regionalni razvoj u okviru prekogranične i transnacionalne sastavnice cilja europske teritorijalne suradnje za razdoblje od 2007. do 2013.
(priopćena pod brojem dokumenta C(2006) 5144)
(2006/769/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu vijeća (EZ) br. 1083/2006 od 11. srpnja 2006. o utvrđivanju općih odredaba o Europskom fondu za regionalni razvoj, Europskom socijalnom fondu i Kohezijskom fondu (1), a posebno njezin članak 7.,
nakon savjetovanja s Odborom za koordinaciju fondova iz članka 103. Uredbe (EZ) br. 1083/2006,
budući da:
(1)
U skladu s člankom 3. stavkom 2. točkom (c) Uredbe (EZ) br. 1083/2006, cilj europske teritorijalne suradnje usmjeren je na jačanje prekogranične suradnje kroz zajedničke lokalne i regionalne inicijative, jačanje transnacionalne suradnje putem aktivnosti za poticanje integriranog teritorijalnog razvoja vezanog uz prioritete Zajednice.
(2)
U skladu s člankom 7. stavkom 1. prvim podstavkom Uredbe (EZ) br. 1083/2006, regije Zajednice treće razine NUTS-a duž svih unutarnjih i određenih vanjskih kopnenih granica, i sve regije Zajednice treće razine NUTS-a duž morskih granica koje su u pravilu odvojene najviše 150 kilometara, uzimajući u obzir moguće prilagodbe koje su potrebne kako bi se osigurali usklađenost i kontinuitet aktivnosti suradnje, imaju pravo na financiranje iz Europskog fonda za regionalni razvoj u okviru cilja europske teritorijalne suradnje.
(3)
Temeljem članka 7. stavka 2. Uredbe (EZ) br. 1083/2006, transnacionalna područja također su prihvatljiva za financiranje.
(4)
Potrebno je utvrditi popise prihvatljivih regija i područja.
(5)
Mjere predviđene ovom Odlukom u skladu su s mišljenjem Odbora za koordinaciju fondova,
DONIJELA JE OVU ODLUKU:
Članak 1.
Za potrebe prekogranične suradnje iz članka 7. stavka 1. Uredbe (EZ) br. 1083/2006, regije prihvatljive za financiranje iz Europskog fonda za regionalni razvoj u okviru cilja europske teritorijalne suradnje su one navedene u Prilogu I.
Članak 2.
Za potrebe transnacionalne suradnje iz članka 7. stavka 2. Uredbe (EZ) br. 1083/2006, regije prihvatljive za financiranje iz Europskog fonda za regionalni razvoj u okviru cilja europske teritorijalne suradnje su one navedene u Prilogu II.
Članak 3.
Ova je Odluka upućena državama članicama.
Sastavljeno u Bruxellesu 31. listopada 2006.

Labels: 15
19
5